b'\n_START_ARTICLE_\nIgor Koko\xc5\xa1kov\n_START_SECTION_\nTrenerska kariera\n_START_PARAGRAPH_\nKoko\xc5\xa1kov je treniral \xc5\xa1tevilne ko\xc5\xa1arkarske klube v Beogradu, bil pa je tudi \xc4\x8dlan trenerskega \xc5\xa1taba Jugoslovanske mo\xc5\xa1ke ko\xc5\xa1arkarske reprezentance._NEWLINE_Zaradi svoje ambicioznosti in dobrega znanja angle\xc5\xa1\xc4\x8dine je leta 1999 postal \xc4\x8dlan trenerskega \xc5\xa1taba na Univerzi dr\xc5\xbeave Missouri. Tako je postal prvi Evropejec s tak\xc5\xa1nim polo\xc5\xbeajem v ameri\xc5\xa1ki univerzitetni ko\xc5\xa1arkarski ligi NCAA._NEWLINE_Naslednjega leta je Koko\xc5\xa1kov postal pomo\xc4\x8dnik trenerja Los Angeles Clippersov v ligi NBA, s tem je postal prvi Neameri\xc4\x8dan na tak\xc5\xa1nem polo\xc5\xbeaju. Leta 2003 se je pridru\xc5\xbeil trenerskemu \xc5\xa1tabu Detroit Pistonsov, ki ga je vodil glavni trener Larry Brown._NEWLINE_18. aprila 2008 je bil Koko\xc5\xa1kov imenovan za selektorja Gruzijske ko\xc5\xa1arkarske reprezentance._NEWLINE_20. junija 2008 je Koko\xc5\xa1kov postal pomo\xc4\x8dnik trenerja Phoenix Sunsov._NEWLINE_18. junija 2010 je Koko\xc5\xa1kov postal ameri\xc5\xa1ki dr\xc5\xbeavljan._NEWLINE_18. decembra 2011 je gruzijski predsednik Mihail Saka\xc5\xa1vili Koko\xc5\xa1kova odlikoval z Ekscelenco gruzijskega reda._NEWLINE_29. maja 2013 je bil Koko\xc5\xa1kov imenovan za pomo\xc4\x8dnika trenerja Cleveland Cavaliersov._NEWLINE_17. februarja 2015 je bil Koko\xc5\xa1kov imenovan za pomo\xc4\x8dnika trenerja kluba Orlando Magic do konca sezone. 1. julija je postal pomo\xc4\x8dnik trenerja pri klubu Utah Jazz._NEWLINE_18. januarja 2016 je bil Koko\xc5\xa1kov imenovan za selektorja Slovenske ko\xc5\xa1arkarske reprezentance in jo popeljal do osvojitve naslova evropskega prvaka 2017._NEWLINE_2. maja 2018 je Koko\xc5\xa1kov postal glavni trener kluba Phoenix Suns, kjer je kot pomo\xc4\x8dnik trenerja \xc5\xbee slu\xc5\xbeboval med letoma 2008 in 2013. S tem je postal prvi glavni trener v zgodovini NBA, ki ni bil rojen in ni odra\xc5\xa1\xc4\x8dal v ZDA.'